Rejser og botaniske Undersøgelser i Øst-Grønland, 191 
disse er det meget iøjnefaldende, at de forskellige Formationsformer 
har en Mængde fælles Arter, og saaledes maa det jo uundgaaeligt være 
i et Land, hvor man arbejder med kun 184 Karplanter, hvoraf næppe 
100 kan betegnes som almindelige. Det er da heller ikke paa Arts- 
lister alene, at man kan kende de forskellige Formationer, ja der er 
vel i Angmagsalik ikke 20 Karplanter, som ikke kan findes i mere 
end een Formation, og disse er tilmed Egnens sjældneste Arter. Det 
er da meget mere paa Individernes Form, Udvikling, Størrelse og 
Variation, at man skal kende Formationerne, og Beskrivelsen af hele 
Formationens Habitus, som i mange Tilfælde er afgørende, bliver 
ofte særdeles vanskelig, da Forholdene og dermed Plantevæksten jævn- 
lig veksler for hver Meter, man rykker frem, saa at en udtømmende 
Skildring nødvendig maatte stykkes ud i Tusinder af Enkeltbeskri- 
velser. Til at udføre saadanne, med dertil hørende Plantetællinger, 
Bestemmelser af Tørstof-Indhold, af Jordbundens kemiske Bestand- 
‘dele og disses Formværdi for Planterne, kort sagt: til Udførelse af 
en omfattende økologisk Analyse har jeg ikke haft Tid, Apparater, 
Kundskab eller Lejlighed, og meget af det Materiale, som jeg i sin 
Tid samlede i det Haab at kunne bearbejde det biologisk, har jeg 
maaltet lade ligge, da min Tid i de forløbne Aar har været stærkt 
optaget af Embedspligter. Overhovedet ligger heri dette Arbejdes 
Svaghed. 8 Aar er hengaaede, siden de Undersøgelser i Marken, hvor- 
paa det hviler, blev udførte, og i disse Aar har jeg været isoleret, 
fjærnt fra Musæer og Bibliotheker, uden Paavirkning af Kolleger og 
uden for den Udvikling, som Videnskaben har haft. Og dernæst 
har mit Arbejde i Skolens Tjeneste under de hidtilværende Over- 
gangsforhold nødvendigvis maattet sluge al den Energi og Interesse, 
jeg har besiddet, og ikke levnet mig Tid eller Arbejdskraft til andre 
Sysler. Og dog har det, naar jeg havde Lejlighed dertil, og især 
naar jeg i nogen Tid kunde beskæftige mig dermed, været mig en 
Glæde at tage dette Arbejde frem og fortsætte det, og min Sorg er, 
at det ikke er blevet bedre, end det er. 
Arternes Fordeling og Hyppighed paa 
Lokaliteterne. 
Som det fremgaar af den foregaaende Rejseskildring, er Plante- 
væksten meget ulige paa de besøgte Dele af Kysten. En nøjere Be- 
tragtning af de enkelte Lokaliteters Flora vil imidlertid vise, at der 
paa de afsøgte Strækninger findes to udprægede Flora-Omraader: 
